Klabu ya Simba imefikia makubaliano ya kumsajili kiungo mshambuliaji, Saido Ntibazinkiza kutoka Geita Gold kwa mkataba wa mwaka mmoja na nusu.

Saido amewahi kuitumikia Yanga kabla ya kumaliza mkataba wake kisha baadae akasajiliwa na wachimba madini hao wa mkoani Geita.

Kiungo huyo baada kutambulishwa kwa miamba hao wa Msimbazi amekwea pipa na kutua jijini Mwanza kujiunga na kikosi cha Simba kinachojiandaa na mchezo wa Ligi Kuu NBC dhidi ya KMC.